R5dwMg/zh-wiki-yue-long huggingface dataset:
吉打係馬來西亞嘅州份，響馬來亞半島西面，面積超過9,000平方公里。西北面同玻璃市州為鄰，北面同東面分別同泰國嘅宋卡府同惹拉府為鄰，南面係霹靂州，西南面係檳城州，西面近海。吉打州畀暹羅統治時期，叫做Syburi。
吉打州的首府係亞羅士打，其他主要城市有雙溪大年同居林。喺岸外嘅浮羅交怡島係吉打州一個出名旅遊勝地。另外，吉打州盛產稻米，被譽為「馬來西亞米倉」。馬來西亞嘅國父暨第一任首相東姑阿都拉曼同首相馬哈迪亦喺呢個州出世。
吉打州喺馬來西亞半島最北，由於地理位置稍微偏離赤道，所以吉打嘅雨水格外充沛，造就咗林木蓊鬱蒼蒼、晴空萬里無限嘅宜人環境。呢度氣候乾溼分明，每年嘅12月到第二年5月係旱季，7月到10月係溼季，全年平均溫度大約喺23℃至26℃之間。
吉打州嘅人口主要由馬來人、華人同印度人組成，另外仲有一啲馬來西亞嘅暹羅族。喺馬來亞聯邦成立之前，有一個叫做Sam Sam嘅族群，佢哋喺文化上信穆斯林，但係講暹羅話。呢個族群好多數同馬來人同化而幾乎滅絕。
喺吉打州某啲地方，Sam Sam族群仍然保留暹羅語作為母語。呢啲族群可以喺本同縣 、Kuala Nerang District同埋古邦巴素縣、Kodiang、日得拉揾到。吉打州嘅Orang Asli種群好少，佢哋主要喺Baling district揾到。
王蓮有得校葉面同葉背嘅特殊功能。喺佢嘅葉細胞入面有種嗌「葉青素」嘅色素，佢可以將光線嘅輻射轉成熱能，將葉背加熱到同葉面上下一樣嘅溫度。而比較粗嘅葉脈同好長嘅刺毛重係佢嘅散熱器官，所以熱帶嗰邊比較猛嘅太陽都唔會點曬燶嚿王蓮葉。
嗰座象徵住皇族身份嘅燕子斗栱牌坊，棟喺祠堂嘅儀門。事關衞氏十二世祖衛西樵，係明朝嘉靖皇帝嘅外孫婿，算皇親國戚，先至畀起座牌坊。牌坊歷史耐過衞氏大宗祠嗰座，又因為衞氏大宗祠供奉嘅太公係十五世祖，亦即係西樵祖嘅息，所以計起身，西樵衞公祠嘅燕子斗栱牌坊先正宗。
馬倩宜本身係Fitness First健身教練，以前讀沙田循理會白普理基金循理小學、基督書院同埋崇蘭中學，又喺香港大學專業進修學院讀人類營養學及營養治療學深造文憑同埋北愛爾蘭奧斯特大學讀營養學銜接學士課程。
馬倩宜喺2015年6月「全港健美錦標賽」攞「健體小姐」同「華南健身小姐」雙料冠軍，同年10月又喺「新加坡健美邀請賽」代表香港攞冠軍，所以畀中國香港健美總會提名參選「傑出運動員選舉」。佢個孖生細妹馬雪宜亦都係香港健美運動員。
2019年，管浩鳴接觸香港女子臺灣遇害案疑兇陳同佳，勸掂佢自願去臺灣投案，但因為種種原因，一路都未起行。呢次嘅兇殺案，之後引發咗香港逃犯條例爭議。而因為佢介入事件，甚至不時向公眾代表陳同佳發言，所以佢不時受到一啲坊間嘅批評。
因應佢嘅親中立場同言行，佢同陳世强、劉金勝、許淑芬、林以諾、梁燕城、張恩年、蔡志森、蘇穎智、盧龍光、陳歐陽桂芬喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。
亞公角街，香港一街，喺沙田亞公角同大水坑，英文A Kung Kok Street。條街同馬鞍山路平行咁走。街成弓形，大致西南向東北走。南起石門交匯處，向北行叉出亞公角山路上山，再前就有沙田醫院，過弓彎之後就珧亞公角村，前行經基督教香港信義會理想營，鹿巢坑過橋入大水坑，再過亞公角街花園、馬鞍山崇真中學，同恆信街、恆德街十字路口而止。
九龍水塘群係香港一組水塘，由九龍水塘、九龍副水塘同九龍接收水塘組成，另外附近個石梨貝水塘有時都當做九龍水塘嘅一份子。水塘響金山郊野公園入面。雖然水塘個名叫九龍，但跟香港十八區去分，水塘都係新界沙田區西南面。
康士坦丁好唔好彩咁響二戰期間出世。由於1941年至1946年希臘畀軸心國霸咗，佢老豆保羅帶住一家大細同阿伯佐治二世先後流亡到埃及開羅同英國倫敦，最後響南非開普敦安身。1946年佢同大人一齊返到希臘，而佐治二世響一年後死咗，老豆保羅升做國王，康士坦丁亦升為王儲。
佢運動好叻，曾經響1960年羅馬奧運會響帆船運動比賽龍骨艇代表希臘攞到金牌，係希臘自1912年奧運以嚟第一面帆船金牌，當時佢只有20歲。佢游水亦都好叻，仲攞到空手道黑帶。另外佢都對壁球、田徑同騎馬有興趣。
1967年4月21號，陸軍上校佐治斯·帕帕佐普洛斯發動軍事政變。無耐，軍方領袖就派人見國王康士坦丁。康士坦丁最初叫佢哋走，之後先至慢慢去國防部。經過討論之後，國王最後承認咗軍方成立「上校團」嘅軍政府，去取代時任總理Panayiotis Kanellopoulos嘅右派政府，仲接受佢哋嘅宣誓，令到上校團開始咗長達七年嘅獨裁時期。
康士坦丁後嚟決定響12月13號發動反軍方政變，又去到卡華拉，希望見到一班仲對王室忠心嘅士兵。而三軍之中，除咗發動政變嘅陸軍，海軍同空軍都依然支持國王。佢期望派軍佔領希臘第二大城市帖撒羅尼迦，成立新政府去延續佢嘅統治，對抗上校團，同埋得到國際社會嘅承認。
意識到政變失敗嘅康士坦丁，響同日夜晚帶埋老婆仔女兼總理Panayiotis Kanellopoulos，搭咗王家飛機，走難到羅馬，王室由呢一刻開始名存實亡。由於國王走咗佬，佐治斯·帕帕佐普洛斯宣佈自己係總理同攝政王。
1974年，土耳其入侵塞浦路斯令到軍政府倒台，原先流亡嘅康士坦丁·卡拉曼利斯得以返嚟希臘。康士坦丁滿心以為佢會恢復1952年希臘憲法，所以歡迎卡拉曼利斯，同埋邀請佢做首相。但係卡拉曼利斯並冇恢復1952年嘅希臘憲法，淨係另外再頒佈一份新憲法。
港人港地係香港2012年由時任行政長官梁振英提出嘅一項房屋政策，原意係希望可以紓緩香港居民唔夠外地人爭買樓嘅問題，不過最後證明無乜效果，加埋政府覺得樓市未算「過熱」，所以政府自從2013年推出過兩塊「港人港地」地皮之後就無再推出過。
根據港人港地嘅地契條款規定，項目由批地日子開始計30年內只可以賣畀香港永久性居民。買家唔可以用公司名義買。雖然業主可以出租單位畀租客，但係預繳租金唔可以超過12個月，每份租約租期限制喺五年之內。地政總署亦規定由批地日子開始計30年內，單位轉售、放租同承造按揭，都需要攞到署方嘅書面同意。
學校喺1968年10月因解決嗰時文革動蕩重建辦學同學位唔夠嘅問題而喺白雲區太和謝家莊人頭嶺腳開辦咗寄宿學校，嗰時嗌成太和高級中學。1973年9月將原先喺五十六中嘅部份師生併入，重喺1974年9月撤銷一〇七中時，將一〇七中嘅部份師生併入埋。
1976年8月因廣州地區撤銷中學啲農村分校，加上校方將校舍轉畀其它用途，令學校搬到海珠區同福西路興福里入面兼改名做廣州市第七十八中學嚟繼續辦學。搬到海珠區後第三年又同一一一中合併咗兼向東搬到石涌口濱江東路逸民里入面繼續辦學。
2001～2002年間新搞咗綜合教學樓同運動場出嚟。2003年4月升級做海珠區一級學校，2008年5月升級做廣州市一級學校。2009年9月攞埋嘉仕花園嘅配套學校變成嗰時唯一有兩個校區嘅廣州市一級學校。
魯冰花盛開嘅時候，郭雲天由大城市調到水城鄉小學擔任美術老師。雲天發現班上一位學生古阿明好有畫畫天份。阿明家境貧窮，鍾意搗蛋，成績唔好，但係對色彩同周圍事物有極敏鋭嘅感覺同想像力。雲天探訪過阿明屋企，知道佢好細個媽媽已經過身，爸爸係個樸實嘅茶農，家姐茶妹身兼母職，善體人意。
雲天關懷佢哋，並同佢哋建立咗深厚嘅感情。雲天受校長吩咐，主持美術選手訓練班，準備選出優秀嘅同學代表學校參加比賽。佢極力培養阿明，阿明亦係表現最傑出嘅選手。但係其他老師就認為鄉長個仔林志鴻先係最有資嘅嘅代表，佢哋抵制雲天嘅做法。
經過投票，阿明落選咗。雲天被迫靜靜離開水城鄉，帶走咗阿明畫嘅茶蟲。阿明因為老師走咗而好傷心，後嚟因為營養不良，感染咗肝病死咗。喪禮之後無幾耐，傳嚟阿明畫嘅茶蟲獲得世界兒童畫嘅金獎。記者爭相嚟到水城鄉採訪，大家都話阿明係個天才早死好可惜。
《教父續集》係一部1974年嘅美國犯罪電影，由法蘭斯哥普拉執導同監製，佢同埋Mario Puzo一齊編劇，改編Mario Puzo嘅1969年小說《教父》，同時都係電影《教父》嘅續集同前傳。主演係阿爾柏仙奴、羅拔迪尼路。
獲釋回國後，麥堅喺1982年當選亞利桑那州第一選區眾議員，1986年當選亞利桑那州參議員。佢一直連任到第六屆參議員任期，2017年佢被診斷有腦癌，2018年8月24號放棄癌症治療，第二日過身，享年82歲。
PL/1，筆誤 PL/I，係一種程序式、指令式程式語言，係由 IBM 公司喺1960年代發明嘅第三代高級程式語言，用喺 IBM 嘅 MVS、或 Digital 嘅 VAX/VMS 等操作系統入面。有啲類似 Pascal 語言。
喺早期嘅規劃入面，嗰時嘅4號綫經過工業大道南去到黃金圍一帶附近，不過份規劃冇提呢個站。但2003年重新規劃過呢條路線，呢條綫雖然喺工業大道南整咗個站，但係唔去黃金圍，而係向東繼續延長，路線變成1號綫。
喺2010年10月28～29號嘅1號綫開通之後，呢個站因為喺度起緊而一直未開到。直到2015年，雖然呢個站起好嗮兼搞掂嗮驗收，但因瀝滘站嘅拆遷問題令開通時間一拖再拖，加上喺規劃呢條地鐵綫時，冇喺南洲站留低返轉頭條件。
安多尼·諾曼·艾巴尼斯，係澳洲第31位首相。佢自1996年起做澳洲眾議院嘅議員，代表新南威爾斯州嘅格里蘭特選區，佢係一個澳洲工黨員，2019年起開始做黨魁嘅職務。艾巴尼斯亦都係2013年嘅第二任陸克文政府做過澳洲副首相同埋喺2007年2013年之間嘅基勒政府做過內閣大臣。
艾巴尼斯喺雪梨出世，佢有一個愛爾蘭澳洲人阿媽同埋一個意大利澳洲人嘅阿爸。佢曾經喺雪梨聖馬利天主學院讀過書，之後就去咗雪梨大學去修讀經濟。當佢仲係學生嗰陣就加入咗工黨，喺加入國會之前就做當嘅正式代表同埋研究代表。
工黨喺2007年澳洲聯邦選舉嬴咗之後，艾巴尼斯就做澳洲眾議院阿頭，亦同時做區域發展同本地政府大臣同埋區域發展同運輸大臣。喺之後嘅2010年到2013年期間，陸克文同埋基勒嘅領導者爭議，艾巴尼斯就好公開噉講佢哋兩位嘅行為，重申個黨嘅統一性。
1919年義烈團是昌團，義烈團為抗日恐怖組織。1926年被為義烈團的解散，1月黃埔軍官學校4期入校，10月修了。1932年是朝鮮義勇隊的創建，任司令官。1935年朝鮮民族革命黨創黨,金元鳳為任黨總書記。
佢喺1946年2月民族主義民主戰線共同議長，1948年行北朝鮮的越北，在北。1948年8月朝鮮民主主義人民共和國的最高人民會議首任代議員，同年9月任內閣國家檢閱部長，1952年5月任內閣勞動部長，1956年朝鮮勞動黨中央委員會委員，1957年8月任最高人民會議第二任代議員。
Xojo 程式語言由德克薩斯州奧斯汀嘅 Xojo Inc. 開發同埋商業銷售，用喺針對 macOS、Microsoft Windows、Linux、iOS、網絡同埋 Raspberry Pi 嘅軟件開發。
司馬懿，字仲達，司州河內郡温縣孝敬里舞陽村人，出身士族家庭，三國時期魏國大臣，政治人同軍事家。佢曾經喺曹魏西部抵禦諸葛亮嘅北伐軍，之後又平定咗遼東公孫淵嘅叛亂，魏帝曹叡因此好信任佢，臨死前託孤佢同埋大將軍曹爽。
胡英明喺1988年加入人民入境事務處做助理入境事務主任，1989年轉職懲教署做懲教主任。2011年升做懲教事務高級監督，2012年升做懲教署助理署長，2018年升做懲教署副署長，同年坐正做懲教署署長，2022年退休。
摩士係英國同香港銀行家。做過香港上海滙豐銀行阿頭，響第二次世界大戰時接手，做到戰後。 佢響愛爾蘭 Tipperary 出世，響上海、倫敦同天津做過嘢。最後響香港做咗好多年。戰後佢重建咗滙豐同幫香港重建。
一九四零年，香港受日本侵畧嘅威脅，而滙豐東亞好多分行都落入日本人手中。摩士畀當時 Chief Manager Vandaleur Grayburn 調去倫敦，負責帶住銀行總部搬去倫敦，以防日本佔領香港，紐約同三藩市嘅資金畀美國凍結。
戰時，滙豐東亞大部份員工都變成戰俘，其中有幾百人死。就連 Chief Manager Vandeleur Grayburn 同指定繼任人 David C Edmondston 都死響香港。一九四三年 London Advisory Committee 就做咗董事局，摩士就做咗主席同 Chief Manager。
《刑偵日記》，係香港電視廣播有限公司同優酷合拍同製作嘅時裝驚慄電視劇，以美劇形式拍攝，由惠英紅、王浩信、姜皓文、袁偉豪、黃智雯、黎諾懿同王敏奕領銜主演，並由戴祖儀、陳煒、菊梓喬、連詩雅同馬貫東聯合演出，編審朱鏡祺同劉小群，監製關樹明。
據《英雄記》，喺三國時代，先係有南陽、三輔嘅數萬流民流入益州，劉璋收呢批人做東州兵。劉璋心慈手軟，啲東州兵騷擾本地百姓，劉璋管唔到佢哋，於是益州人好怨。趙韙平素得民心，於是劉璋委任佢。趙韙見民怨沸騰，諗住謀反，於是先係賄賂荊州啲地方官，又勾結州內大姓，要佢哋一齊起兵攻擊劉璋。
坪石公共圖書館係香港一間已經關閉嘅公共圖書館。呢個圖書館喺九龍坪石邨鑽石樓二樓，喺1972年7月21日由香港市政局成立。不過隨住牛池灣市政大廈嘅建成，呢間圖書館喺1987年4月20日正式結業，之後由牛池灣公共圖書館接手。
史希浦機場係荷蘭皇家航空同埋旗下支線航空公司荷航Cityhopper嘅樞紐機場。其他以史希浦機場為樞紐嘅重有達美航空、ArkeFly、Corendon Dutch Airlines、馬丁航空同埋transavia.
臺灣白色恐怖時期係喺1949年12月，國民黨政府，退守台灣之後，實行既「軍事戒嚴」法令，國民黨政府實施呢法令既目的係想保持一黨獨大，令到國民黨可以繼續壟斷各種政治、經濟、社會各方面既重要資源。佢哋用既手段係限制人民既權利同埋自由，包括政治自由同埋新聞自由，實施黨禁、報禁，同埋用顛覆政府既罪名去嚴懲同埋鎮壓異見人士。
桂名揚，本名桂銘揚，廣東南海人，省港著名粵劇演員，人稱「金牌小武」。首本戲《趙子龍》、《火燒阿房宮》、《皇姑嫁何人》、《狄青三取珍珠旗》、《冷面皇夫》、《冰山火線》。桂氏時常武戲文做，仲首創「鑼邊花」。
桂名揚11歲就拜「優天影」班嘅男花旦潘漢池為師，後尾跟住崩牙成去南洋做大戲，做小武。由南洋翻來之後，入「真相」劇社，宣傳革命。省港大罷工嗰時，入「重樂樂」劇社，同工人義演籌錢。又入「大羅天」劇團做三幫小武，跟馬師曾、曾三多、靚少華、陳非儂學藝。
西門華德係猶太系德意志人，喺柏林出生。佢去柏林大學，專門學羅曼語同埋西洋古典語言嘅文獻學。1914年畢業後，佢去第一次世界大戰度參軍。戰後，佢研究帖撒羅尼迦嘅猶太人講嘅西班牙文方言，攞得柏林大學嘅博士學位。
西門華德跟住福蘭閣搞包含中文在內嘅東方諸語言嘅研究，作爲圖書館員做嘢同時，喺1926年做咗柏林大學嘅講師，從1930年開始做漢學嘅準教授。1932年～1933年期間因爲圖書館員交流計劃，佢去咗國立北平圖書館勤務。
到咗1934年，納粹禁止猶太人做公務員。由於呢個原因，西門華德冇得喺大學教書。第年連圖書館員嘅職務亦剝奪咗，生活所困嘅西門華德喺1936年過咗去英國。喺英國，佢去東方研究學院得到中文講師嘅職位。1938年做準教授，1947年昇進爲倫敦大學嘅中文教授，1960年退休。
同樣係猶太系德意志人嘅東方學者布魯諾·舒特拉，自1923年開始刊行東方學嘅學術雜誌《Asia Major》，但佢同西門華德一樣，因爲納粹而剝奪咗職務，移居去英國。布魯諾·舒特拉喺第二次世界大戰後，喺倫敦《Asia Major》重新創刊，個新系列中刊載咗西門華德好多論文，布魯諾·舒特拉過咗身後，直到1975年停刊前，佢都做《Asia Major》嘅主編。
大唐年間，魔王大頭奎剛喺度諗緊魔界定凡間嘅各種惡勢力嚟顛倒乾坤而獨霸三界嘅事。玉帝派哪吒落去凡間搵三界護法。去到東嶽泰山時，發現有嚿大石嗌石敢當，但佢受天地靈氣影響，就快孵出嚟。點知風雲突變，有三隻大型怪獸走出天庭嚟整蠱人間，而石敢當即刻出嚟用神力保護百姓而被讚。
地不佬有幾道主要嘅高速公路經過呢度，包括由柏林同自巴沙古當海港鏈接喺一起嘅巴沙古當快速公路  同埋由新山同烏魯哋南鏈接喺一起嘅地不佬高速公路 ，又叫地不佬路  同埋班蘭路 。馬來西亞嘅南北大道嘅大道南部末端由喺地不佬，同地不佬高速公路由跨線橋鏈接喺一起。
張家寶誤交損友黑仔源同依華，佢太太心感不滿要同張家寶分居，而且將鑽石手鐲還返畀張家寶阿媽。張母將手鐲收喺張櫈入面，點知張依華賣咗張櫈，張櫈輾轉去咗陳伯屋企。張家寶、依華同黑仔源一齊去偷櫈，你爭我奪。經此一事，張家寶終於睇看清兩個損友嘅真面目，覺悟前非。
1980年代初，同Andrew Ridgeley以Wham!出道，隨即紅遍英國同美國，1985年4月訪問中國，係首次有西方流行音樂樂隊歌手喺改革開放初期伴隨大批西方傳媒記者到訪中國。Wham!喺1986年解散。
1988年單飛嘅佐治米高以專輯《信念》創下演藝生涯高峰，成為歐美最受歡迎的男歌手之一，佢嘅名曲包括〈Wake Me Up Before You Go Go〉、〈Last Christmas〉、〈Careless Whisper〉等，唱片銷售量超過1億張。
節目公開招募35歲或以上嘅人參加，篩選出100位入圍參賽者，當中比較出名嘅參賽者包括街頭表演者「屯門娜娜」董幸兒、無綫電視特約演員邱芷微、前歌手周吉佩、前歌手曹敏寶、街頭藝人龍婷、李美林二家姐李思林等等。
廖寶珊紀念書院係香港一間政府津貼男女中英文文法中學，喺新界荃灣綠楊新邨。廖寶珊紀念書院嘅前身係創興書院，係由香港富商廖寶珊先生喺1956年創建。一開始起喺西環屈地街，後嚟搬咗去山道，後尾又搬咗去新界荃灣綠楊新邨，直到而家。
廖創興銀行創辦人同地產發展商廖寶珊先生，喺1956年創辦咗創興書院，校址最初起喺香港島石塘咀屈地街，由廖寶珊先生親自擔任校監。1976年搬去山道新落成嘅獨立校舍，而佢個仔廖烈文先生等為咗紀念廖寶珊先生創辦呢間學校，就將學校改名做廖寶珊紀念書院，同時間增設預科班，成為一間學制完整嘅中學。
1980年初，廖氏昆仲成立咗「廖寶珊教育基金有限公司」，重向教育署申請開辦津貼中學，經過咗三年時間嘅策劃，最終獲准喺荃灣綠楊新邨開辦一間全新嘅文法男女中學，校名依然叫做廖寶珊紀念書院，喺1984年9月正式開學。
1987年秋，陳璋校長離職，由黃兆根先生接任校長，繼續發展學校事務。直到1999年秋，黃兆根校長退休，由鍾國培先生做署任校長，期間重新鋪過學校嘅操場，又增建教員室、多媒體學習中心、語言學習中心、全校鋪設寬頻網絡，同埋安裝咗冷氣系統，令到學校嘅設施更加完善。
薜志文係鼠台電視訓練班學員，曾經簽有一張空白嘅八年合約，因為少有出鏡機會，成日想跳槽，其中細佬薜志英係青年發明家，已製成遙控笑彈，可以令人笑到控制唔到。阿文一次偶然機會，喺隔籬台做節目主持，由於表現出色，大受經理賞識，想同佢簽約，佢阿文因為同鼠台有賣身契在先，唯有推咗佢。
蘇文欣喺小學時期已經開始跟住老豆喺慈雲山海龍會桌球場打波，中學時期喺協和書院讀書，主要同女同學切磋球技，中學畢業之後，佢修讀海外大學課程，2007年開始搵香港隊嘅教練陳楚君學藝，之後就全力投入桌球事業，曾經參加中國桌球排名賽。
金文泰爵士，GCMG，KStJ，MA，FRGS，MRAS，JP係英國殖民地官員，同時亦係知名中國通。早年加入香港政府，其後曾經去英屬印度、英屬圭亞那同錫蘭等地做官，一九二五年擔任香港總督，一九三零年擔任海峽殖民地總督。
讀大學嗰陣，金文泰修讀咗古典文學同梵文，表現出眾。一八九五年，佢攞到赫特福德獎學金，第二年首次古典文學考試，攞到一級榮譽，重分別贏到愛爾蘭獎學金同克雷文獎學金。一八九七年，金文泰攞埋博登梵文獎學金，重差啲贏埋蓋斯福德希臘散文獎。
一八九八年，佢又喺人文學科入面攞到咗二級榮譽，重同時攞到文學士資格。冇幾耐，一八九九年，金文泰參加校監拉丁文散文比賽，之不過攞唔到第一。一九零一年，金文泰又攞到文學碩士資格。另外，佢又曾經獲授半院士獎學金，呢個獎學金係莫德林學院獨有，而所有得獎者都係呢個院嘅頂尖學生。
金文泰學術極有成就，然而志不在留喺大學做學者。一八九九年攞咗學士學位之後，佢即刻考公務員試，排第四。咁嘅成績，佢有得揀去邊度。金文泰喺英國本土、印度或者各個大英帝國殖民地之中，佢揀咗去香港。以金文泰呢類咁卓越嘅學生，揀去香港做嘢，極之罕見。
一八九九年，香港殖民地政府聘請金文泰做官學生，無耐嚟到香港。抵港後，金文泰即刻獲安排去大清廣東省城學粵語，但第二年大清爆發庚子事變，響一九零零年七月被迫返香港。雖然返咗香港，但金文泰仍然好快學識粵語，同年過到考試呢關，重喺一九零二年擔任中文考官。
一九零一年，金文泰獲任為助理總登記官。一八九九年，英國接管新界。當時輔政司駱克爵士，派去協助登記人口。一九零二年，佢借調到印度政府，執行特別任務。同年佢獲任太平紳士。一九零三年，金文泰又調去廣西一陣，救濟飢荒。
年中冇耐又調返香港，去田土廳出任助理田土註冊處處長兼巡理府，登記土地。一九零七年，佢改任助理輔政司兼立法局執行秘書，一九零九年，佢去咗上海出席國際鴉片會議。一九一零年，當時護督梅含理爵士，任命佢做私人秘書。
香港公職期間，金文泰嘅才華同辦事能力，深得上司賞識。港督卜力爵士形容佢係殖民地部「東方司至有才幹嘅人，身兼思想家同學者，他日必有所成」。另一位港督盧吉爵士亦讚金文泰才華洋溢，富有同情心，而且喺香港大學成立嗰陣，提名佢出任創校校長，但係到最後冇成事。
此外，金文泰喺香港嗰陣極力支持成立香港大學。一九一二年大學正式成立，佢親身撰寫拉丁文校歌，捐贈大批重要中國典籍，着力為大學嘅中英文化關係研究籌款。大學校方為咗多謝佢，一九一六年時建議向金文泰頒授榮譽博士學位，但係由於當時金文泰身在他方，一等就去一九二五年，即係金文泰返港出任港督之後，大學先頒贈到榮譽學位畀佢。
一九一三年，金文泰派咗去英屬圭亞那出任輔政司，任內三次署任總督。一九二二年，金文泰又改調錫蘭，出任輔政司，任內署任總督一次。一九二五年，孫文聯俄容共，所轄廣州政府，喺香港同廣州發動省港大罷工，其時港督司徒拔爵士態度強硬，對工人唔肯讓步，結果畀英國政府撤換。
英國方面睇中金文泰通曉唐人文化，兼同中國一向友善，於是倫敦政府委任佢做第十七任香港總督，緩和省港局勢。金文泰喺一九二五年十一月一號抵港，正式上任港督，而佢亦係史上第二位本地官學生出身嘅港督，相當於今日政務主任。
一九二五年十一月一號金文泰上任嗰陣，省港大罷工高潮已過。孫文喺廣州成立中華民國國民政府，一般叫佢做廣州政府。政府聯俄容共，同中華民國北洋政府打對臺。而大罷工就係廣州政府策劃。孫文一九二五年三月逝世以後，由容共嘅汪兆銘主理。
佢首先派輔政司去廣州傾點樣解決罷工。冇耐，佢邀請國民黨要員宋子文訪港。連串訪問中，雖然金文泰同港府從無讓步，但係就對國民政府態度開放，令到兩者關係逐步修補。金文泰一直認為，「要維繫香港安寧，就有必要同國民政府保持良好關係」，因為咁佢一上任就諗辦法修補關係。
一九二六年三月廣州政變，蔣介石掌權，國民黨由佢控制，解除罷工武裝，大罷工亦日見舒緩。因爲蔣氏唔再信任共產黨人士，大罷工就失政府支持。另一方面，佢又籌謀一統中國，計劃北伐，尋求外國支持，省港關係亦有轉機。
大罷工結束以後，金文泰大幅改善勞工同工廠法例，而且限制聘用童工。此外，佢重新規劃市區嘅貧民區，改善貧民嘅生活。省港大罷工一度令到香港經濟大受打擊，不過無耐恢復返轉口貿易，香港一九二七年出口船隻嘅總噸位數，直逼一九二四年罷工之前，重不斷上升。
同佢前任一樣，金文泰認為妹仔係中國傳統，妹仔往往會淪為妓女嘅講法，難以苟同。因為咁，金文泰向英國提議，將妹仔改稱「養女」就算。但係建議送出冇耐，工黨一九二九年大選勝出，上台掌政，而新任殖民地大臣帕斯菲爾德勳爵重係費邊社成員，結果金文泰嘅建議，不爲大臣所納。
金文泰積極發展公共建設。醫療衛生方面，就好似之前咁講，佢除咗落力重建貧民區，改善衛生情況之外，重起咗九龍醫院。另外又計劃瑪麗醫院，設喺薄扶林，以大醫院去應付需求日增嘅醫療服務。此外，金文泰又喺一九二九年成立醫務衛生署，着手消除區入面嘅風土傳染病，連舊日橫行香港嘅鼠疫，都喺佢任內絕跡，而瘧疾呢類常見熱帶傳染病，亦得以控制。
至於食水方面，雖然金文泰任內着手擴建城門水塘，但係香港喺一九二九年大旱。當年四月開始，金文泰實施七級制水，日日只供水兩個鐘。天旱嘅情況，一直到九月先好返少少。嗰陣，港府成立食水供應委員會，諗辦法節制用水，重由內地調食水嚟解決水荒。
交通方面，金文泰好重視航空交通，認爲有得發展。一九二八年，政府接辦九龍嘅機場，原地係何啟爵士同區德持有嘅啟德濱，因而名爲啟德機場。同時，駐紮喺啟德機場嘅皇家空軍，年年亦得到定額津貼，只要到空軍所屬嘅飛行會，就有得拎。
金文泰任內最為人津津樂道嘅事，就係中意唐文唐字，亦愛唐人文化，因而極力推動香港唐文教育。一九二七年，香港大學設中文系，重用大清遺老賴際熙同區大典等嘅翰林教授經典。但係，由於嗰陣時新文化運動乃係中國大陸嘅主流思想，結果港大設立中文系，畀魯迅一類反對傳統文化嘅學者抨擊。
此外，一九二六年三月一號，金文泰成立唐文爲主嘅官立學校，卽係官立漢文中學，搵咗漢文視學官兼任校長。一九二八年，金文泰頒布《中小學漢文課程標準》，規定香港嘅漢文學校，同國民政府採用相同，都係六三三學制，等漢文學校學生，都夾到中國學校嘅課程。
金文泰早年長期喺新界做嘢，所以同新界居民嘅關係，好過好多總督。喺佢上任一個月之後，金文泰就即刻訪問新界，當地居民熱烈歡迎。一九二六年，金文泰廢除新界地區唔合理嘅補地價政策，喺同年九月一號，新界鄉紳罕有咁為港督祝壽。
另一方面，金文泰任內亦致力將新界改成永久割讓畀英國。一九二六年一月，即係省港大罷工期間，佢向殖民地部話要保住新界。其後一九二七年，金文泰趁國民政府北伐嗰陣，希望將新界轉爲永租地，但係嗰陣時嘅英國駐華大使藍浦生爵士，擔心咁做會激起中國反殖民主義情緒，因而拒絕。
政治改革上，金文泰革新兩局。一九二六年，佢委任立法局非官守議員周壽臣爵士，兼任行政局非官守議員，以補遮打爵士逝世後懸空嘅席位。周壽臣爵士，係香港史上，首位華人行政局議員，但係實際上，建議周壽臣爵士入行政局，英延極力反對。
立法局方面，金文泰任內亦逐步增加唔同代表。一九二七年，金文泰委任布力架做立法局非官守議員，葡籍人士第首次喺立法局有代表議席。一九二九年，金文泰委任華人曹善允為立法局非官守議員，令九龍有首個代表。綜合嚟講，一九二九年嗰陣，立法局嘅官守議員人數加咗兩名，而非官守議員，由六名加到八名，當中三名係華人，分別係周壽臣、羅旭龢同曹善允。
做三洲府總督嗰陣，金文泰做咗唔少有遠見嘅改革。有鑑於馬來亞政府權力過份集中，加上海峽殖民地總督又身兼馬來亞高級專員，咁令到金文泰工作非常繁重。因為咁，金文泰盡可能咁下放唔少屬於中央嘅權力畀地方，以助地方施政靈活。
另一方面，金文泰又積極咁畀本土人士擔任殖民地政府嘅行政工作，同時又好推廣馬來西亞文化同馬來語，重將呢樣嘢編入當地嘅教育課程入面。但係，金文泰嘅革新就得唔到當地嘅本土人同華人嘅支持，結果促使佢要對改革做出妥協。
至於公共建設方面，金文泰任內曾經提出要喺星架坡起一座「世界最大、最好、同最重要嘅機場」，取代唔夠使嘅實里達機場。金文泰嘅建議，促使興建加冷機場，最終喺一九三七年啟用，即係金文泰卸任之後。呢座機場，譽為「大英帝國最好嘅機場」，喺一九五五年巴耶利峇機場落成之前，一直係區入面最重要嘅機場。
星架坡公職期間，金文泰患咗糖尿病，結果促使佢喺一九三四年十月十八號英國休假嗰陣，宣佈提早退休。退休後嘅金文泰定居英國，主力寫作同學術研究。另外一九四零年到一九四一年間，佢出任綢布商人同業公會主席。晚年嘅金文泰住喺白金漢郡海威科姆附近嘅霍爾默閣。
金文泰係皇家亞洲學會會員，鍾愛唐人文化，除咗熟習廣東話同官話之外，又通曉唐文詩詞，而且曾經翻譯《粵謳》等書。此外，金文泰好叻書法，家陣香港青山禪院入面，有個「香海名山」牌坊，就係金文泰兩次訪問青山禪院之後題嘅。
另外，金文泰又鍾愛歷史，寫過《華人在英屬圭亞那》同埋《英屬圭亞那憲制歷史》等書，呢啲書到而家都好學術價值。金文泰係少有嘅學者總督，佢嘅學術詣藝備受景仰，當中，知名詩人泰戈爾喺訪問香港嗰陣，甚至讚金文泰係「我喺東方遇過最有修養嘅歐洲人」。
除咗文藝，金文泰夫婦鍾意四圍遊。佢哋去過晒中國咁多個省，又深入過印度等地，重寫咗多本旅遊書。皇家地理學會表彰佢貢獻，一九一二年頒贈卡思伯特皮克獎，以作紀念。至於香港，金文泰夫婦亦遊歷各處郊野，而家新界唔少山徑，最先都係由佢哋開辟返嚟。
喺18世紀中期，清朝官員去香港九龍城寨視察時都會喺石板碼頭上岸，碼頭附近有一墟集，設有「公秤」，附近市民貨商交易都要先喺呢個公秤處秤過啲貨再進行交易，呢個就係樂善堂最初籌募經費嘅方法啦，同埋將每次秤量所得款項全數用作贈醫、施藥同助殮用。
北華里、元寶里、中樓里、東興里、正覺里、公園里、成功里、大港里、大和里、大豐里、賢北里、開元里、長勝里、振興里、合興里、力行里、重興里、仁愛里、北門里、永祥里、小北里、大光里、大興里、長興里、華德里、福德里、成德里、和順里、立人里、雙安里、文成里、元美里、文元里
2007年，連尼·祖利亞喺巴西嘅低級別球隊愛斯他素開始佢嘅足球生涯，2008年效力薩美安度。2009年，佢就去咗通布斯隊重一直被人租借緊，未正式加入球隊。2010年雖然話佢一直都效力費古倫斯，但係佢重未喺國內聯賽攞到出場嘅機會，之後又先後租借到迪莫卡他同埋沙古尼路。
規範性質係學術上嘅一個概念。如果話一份研究「有規範性質」，意思係話嗰份研究唔淨只追求描述同解釋研究緊嗰種現象，仲追求想討論「乜嘢係好壞」同埋「點樣用份研究攞到嘅知識達致『好』嘅效果」等帶有價值觀判斷嘅問題。
中華人民共和國全國運動會簡稱「全運會」，係由中國大陸國家體育總局主辦，以中國各省級行政區、新疆生產建設兵團、解放軍、行業體育協會作為參賽單位，以奧運會比賽項目為基本設置項目嘅綜合性運動會，係中華人民共和國國內水平最高、規模最大嘅綜合性運動會，每4年舉辦一次，一般喺奧運會結束後一年舉行。
自從1984年中華人民共和國重返夏季奧運會大家庭以嚟，由第五屆全運會開始，全運會成為咗選拔奧運選手同埋練兵嘅重要機會，項目設置與奧運會接軌。由第七屆全運會開始，全運會安排响夏季奧運會之後一年舉辦，喺周期上做到「全運會出人才，亞運會練人才，奧運會出成績」。
為咗調動各省市區嘅積極性，1994年，國家體育總局响1996亞特蘭大奧運會前推出咗「將奧運會獎牌帶入全運會」嘅舉措，即係將某省市區運動員代表中國喺奧運會入面贏得嘅獎牌，作為某省市區成績計落第二年舉行嘅全運會入面。
另一方面，幕府軍嘅援軍向近江地區伊勢進攻，並打入大津，但新政府軍都唔差，趕咗幕府軍去石部宿。一日後，幕府軍成功打入佐土原藩、岡山藩、德島藩，而新政府軍就因為驚佢哋入侵埋大津而走咗佬。呢場仗係幕府軍響鳥羽伏見之戰入面，唯一一場算得上係勝利嘅仗。
1月19號，響西鄉隆盛策劃下，二百幾個庄內藩兵響江戶城對薩摩藩藩邸放火，之後江戶城就用火攻佢哋。一個禮拜後，德川慶喜響京都進攻，最終響1月27號響鳥羽同埋伏見撞到新政府軍，三日後幕府軍正式投降，明治新政府勝。
佢喺2009年至2020年期間連升五級，由督察升到去高級助理處長，分別喺2009年開始升為警司，2014年晉升為高級警司，喺香港保安部擔任單位指揮官，專責有關保安事務嘅情報行動、調查、分析同聯絡工作。
蔡展鵬備受警隊栽培，曾經多次去中國大陸同海外多間院校受訓，包括北京清華大學、英國國家警務促進局、澳洲警察管理學院、加拿大警察學院、美國亞太安全研究中心同哈佛大學甘迺迪公共行政學院，攞到社會科學學士學位，同修畢人權法以及公共政策及管理兩個碩士學位。
2021年1月15號，美國財政部宣佈，制裁6名損害香港自治嘅中港官員同公開佢哋個人資料，被制裁人士包括蔡展鵬同譚耀宗等人。被執行制裁嘅人士除咗佢哋喺美國嘅資產會被凍結外，海外同香港銀行服務亦極有可能會被取消。
2021年5月，蔡展鵬被發現幫襯無牌按摩店，期間遇到同袍查牌，警隊高層知悉事件後展開紀律調查。佢被休假一個月接受調查。警務處處長鄧炳強喺5月12號傍晚開記者會表示已經指派有組織罪案及三合會調查科調查呢件事，但係警方嘅做法畀人批評係「自己人查自己人」。
5月18號，有組織罪案及三合會調查科完成初步調查，佢哋話暫時睇唔到蔡展鵬有違法、違規或者唔道德行為。2021年8月，律政司通知返警務處，事件冇牽涉刑事成份，會交畀公務員事務局公務員紀律秘書處根據「公務人員管理命令」處理。
係中華人民共和國廣東省廣州市一間百貨商場，佢係王府井百貨集團喺出面發展嘅第一間門店。而呢間百貨商場喺越秀區農林下路同三育路嘅交界嗰度，喺1996年7月5號開張。入面主要賣嘅係中高檔嘅國際品牌同中國內地品牌衫褲，佢重係一座有購物、休閒、餐飲、娛樂、金融服務喺埋一齊嘅現代商業服務中心。
「博雅」係指以廣泛同跨學科嘅方式嚟連接唔同知識領域、啟發思考同解決問題。恒大認為，本科教育嘅目的唔單止係為咗獲得更多知識以及喺畢業後有更好嘅工作前景，亦係為咗培養學生嘅個人價值觀、志趣同可轉移嘅核心能力，為佢哋做好裝備，成為全面同負責任嘅人，能夠自信咁處理未來工作同生活中嘅挑戰。
孟丹珏係中國大陸女電影演員，曾經喺香港做過模特兒。佢本身係浙江杭州人，杭州師範大學畢業，2012年代表浙江參選香港嘅亞洲小姐，雖然落選，但都留喺香港發展過一段時間。佢2018年5月底簽為無綫電視基本藝人合約，做國語娛樂新聞主播，8月結束合約。
振良太太陳美賢走去劇團應徵，伯豪見佢生得靚，於是大獻殷勤。振良知道之後同美賢有拗撬，好彩有何芳做和事佬。振良、美賢商量之後，美賢想解約但係伯豪諸多痴纏，伯豪老婆於是同振良諗計懲戒伯豪。最後由伯豪老婆委任振良接管劇團。
喺2014年8月31日，北京未經公開諮詢同香港人同意，就訂立咗就2017年起香港行政長官選舉提名過程入面，候選人要得到過半數提名委員會成員支持，只能產生2至3名候選人，引起廣大香港人不滿。好多人質疑呢個做法之下，最終能夠入閘嘅特首候選人，都係被中共篩選過嘅。
喺2021年，北京未經公開諮詢或者香港人同意，大幅削減直選議席比例，仲要經過候選人資格審查委員會嘅審查，委員會單方面嘅決定不容推翻或司法覆核。民主派蘊釀唔投票或投白票，香港政府就計劃修例規管。當時就有啲人反駁，白票都係一種選項，又引述呢個方案6年前嘅方案，話親中派當時都無一面倒反對，甚至話可以用本地立法處理，點解而家鼓勵投白票就犯法。
威爾斯路易王子，全名路易·亞瑟·查理斯，係威爾斯親王威廉同王妃嘉芙蓮嘅細仔、英女王伊利沙伯二世第六個曾孫。佢係英國王位第四順位繼承人，排喺佢老豆、哥哥佐治王子、姐姐莎樂公主之後。2013年王位繼承法修訂之後，王子唔再一定排喺公主前邊繼承王位，所以路易王子成為英國王室有史以來第一位繼位次序排家姐後邊嘅王子。
Google Doodle，意思係 ｢Google 塗鴉｣，係指將 Google 搜尋引擎嘅上面嘅商標改做同正常唔同嘅第個樣，譬如節日嘅時候改到佢應節，又或者可以紀念知名人士，Google Doodle 嘅首個塗鴉係1998年6月所推出嘅Burning Man。
廣州跑男係廣州電視台借鑒咗南韓SBS電視台嘅Running Man同浙江衛視嘅奔跑吧兄弟經驗而整嘅真人騷節目。遊戲規則係各個成員同嘉賓去到指定任務地區搞前期任務，贏咗嗰位就有任務提示搞掂最後嘅任務。雖然節目有時會用韓版嘅撕名牌環節，但同奔跑吧兄弟、Running Man唔同嘅係，節目專門圍繞廣東地區嘅嶺南特色方面搞。
趙小婷嘅唱歌生涯由2016年開始，當時佢喺Instagram睇到其他上載cover，所以亦躍躍欲試，其間曾因為網民嘅負評而一度放棄，喺家姐開解後又繼續唱，並增加喺街頭表演嘅時間。趙小婷曾用一年幾時間學彈結他，之後重開始創作自己嘅音樂作品。
民進黨屏東縣議員許展維一度被民進黨推薦參選屏東縣第二選舉區，但之後因為涉嫌違反政府採購法，7月31號許展維宣布退選，會配合調查。之後，台聯劉一德又去咗屏東地檢署按鈴控告許喺十多年前協助民眾處理車禍，事後收受六萬元紅包涉嫌貪污。
蔡春綢係民眾黨提名嘅不分區立委參選人，但佢細佬雲林縣議會副議長蔡咏鍀就曾經涉及職棒簽賭、有暴力傷害前科，而民眾黨雲林縣黨部多位黨員都涉及黑金爭議，包含涉嫌暴力討債、強盜恐嚇同埋做大耳窿等。時代力量不分區立委參選人余佳蒨就形容，蔡春綢係黑道代理人。
尚文凱係民眾黨提名嘅金門縣立委參選人，但當佢參選嘅時候，佢老公歐陽儀雄就被爆曾經係「天道盟太陽會」北部組長，甚至屢次違法，有槍砲彈藥、組織犯罪同埋買票賄選等前科。時代力量揶揄呢個其實係黑白配，主席王婉諭形容民眾黨同黑金靠攏嘅意志仍無比堅定，但尚文凱回應話係過咗去嘅事。
2017年6月14號，Supercell通過YouTube直播公佈呢款遊戲。佢喺2017年6月15號喺加拿大嘅iOS應用商店上架。同埋喺2018年1月19號進行公測。Android版本喺2018年6月26號喺其他國家公開測試。
當成功對敵隊英雄造成傷害嗰陣，會累積超級技能嘅技能條，儲滿成條技能條就可以用超級技能，而有啲英雄可以自己累積超級技能嘅技能條，例如艾德加。每個英雄都有佢專屬嘅超級技能。例如可以獲得護甲，放出艦炮或者連續發射火箭炮。
每個英雄仲會有個叫「能力之星」嘅被動技能，當英雄去到9級就可以喺商店入面買。解鎖能力之星之後，英雄就會自動升到10級。部份能力之星會對敵人造成傷害，但係呢類傷害並唔會直接累積超級技能嘅技能條，只會幫玩家更容易累積技能條，例如滴答嘅「自動自發」會令佢可以更頻繁咁攻擊，妮塔嘅「熊之狂暴」會令佢召喚嘅熊靈提升攻擊速度，攻擊敵方英雄嗰陣就可以更快儲到技能條。
遊戲入面有3種唔同嘅寶箱。最基本嘅係亂鬥寶箱，另外兩種獎勵比較多嘅係大型寶箱同超級寶箱，呢兩種寶箱分別會得到亂鬥寶箱三倍同十倍嘅獎勵。玩家可以直接用寶石或者金幣喺商點入面買，或者透過亂鬥通行證同榮耀之路獲得。
星徽點數係另一種可以用嚟買角色造型嘅貨幣。玩家英雄升到指定嘅rank，可以即刻獲得星徽點數，或者將英雄獎盃數升到500或以上，等到榮耀聯賽結束就可以獲得星徽點數。玩家亦可以參與星光競賽，跟據積分嘅高低嚟獲得星徽點數。
喺2020年5月，遊戲更新咗一個叫「亂鬥通行證」嘅新獎勵系統，屬於一種戰鬥通行證，取代咗以前嘅亂鬥寶箱同大型寶箱獎勵系統。亂鬥通行證分為兩部份。所有玩家會自動擁有免費嘅暢玩券。玩家亦可以選擇用寶石購買收費嘅亂鬥通行證。
當玩家完成一場對戰嗰陣，會獲得「代幣」。代幣嘅用法同榮耀之路嘅獎盃數有啲類似，只要有愈多代幣，就可以獲得唔同嘅獎勵。獎勵包括︰英雄積分、星虹英雄積分、寶石、英雄造型、表情、金幣同英雄。亂鬥通行證分為兩部份。
1941年升做中將。同年畀希特拉派佢去北非作戰，幫打輸緊嘅意大利軍喺利比亞擋住英軍，同一年佢升做上將。1942年隆美爾攻佔利比亞東部嘅托布魯克之後升做元帥，之後佢嘅部隊喺埃及亞歷山大港以西嘅地方畀盟軍擋住。
1944年7月20號希特拉遇到炸彈刺殺但係只係受咗輕傷，納粹政權追查有份嘅人時有啲被捕嘅人供咗隆美爾個名出嚟，希特拉唔想因為隆美爾上法庭受審而影響到德國人嘅士氣，於是派人叫佢揀，一係受審，一係自盡，隆美爾揀咗食山埃膠囊自盡，納粹政權之後話佢因為心臟病發而死，仲同佢舉行國葬。
《香港迪士尼樂園開幕紀念大碟》係2005年9月2號由Sony BMG聯同新藝寶、英皇娛樂、正東唱片、上華唱片慶祝香港迪士尼樂園開幕發行嘅一張群星合輯，呢隻唱片響臺灣即係以《星光閃耀迪士尼》嘅名義推出。
消防及救護青年團為中學生提供咗一個學習平台，透過安排不同嘅訓練和活動，讓團員認識自我，培養正向思維，並引導他們探索未來職業路向。團員會參與技能、紀律及領袖才能等訓練，學習實用的知識和技能，同時培養正確嘅價值觀、守法守紀嘅態度和團隊精神。
喺1988年嘅「十字綫網」規劃入面就話咗嗰時舊2號綫嘅一個站，喺新港東路嘅廣交會展館附近。後嚟喺1997年嘅《廣州市城市快速軌道交通線網規劃研究》入面話咗要將條2號綫一分為二，而呢個站係話嗰時5號綫嘅一個站。
呢個站附近冇幾遠就係廣交會展館，呢間嘢喺每年4月底同埋10月底嘅交易會嘅時間入面，好多撈鬆同埋鬼佬都會成日嚟呢笪地方玩嘢，而呢個站就成日爆棚。加上附近冇幾遠就係琶洲展館，所以呢個站一到交易會嘅時間，就好多人流喇。
農民起義，又叫做農民起事、農民戰爭，係一種農民因為受唔住統治者既管治，通常係壓迫、重稅、勞役、暴政等影響佢哋生計既嘢，而作出既反抗行為，典型既例子就係1524年既德國農民戰爭，主要係因為上層架構既膨脹，令到農民既賦稅同埋徭役既增加。
喺公元前209年既大澤鄉起義，前因係秦始皇既暴政令到民怨四起，而秦二世登基之後無解決到問題，就好似賈誼既《新書》卷一〈過秦中〉所講「繁刑嚴誅，吏治刻深，賞罰不當，賦斂無度，天下多事，吏弗能記，百姓困窮而主弗收恤」，陳勝、吳廣等人被迫起義。
呢棟廟喺1853年起好，1889年同埋1904年嗰陣，由各界熱心人士嚟捐款，負責重新裝修。嗰時，呢度雖然話偏遠咗啲，但佢係廣州嘅其中一個宗教聖地，佢嗰邊嘅香火都幾犀利下，喺廣州市區同埋珠江三角洲一帶都有好大嘅影響。
1915年，之前黃大仙祠嘅主持人梁仁庵道長帶咗黃大仙嘅畫像、靈簽同埋藥簽去嗮香港嗰邊，重喺1921年起咗間香港嘅黃大仙祠。結果噉，黃大仙都俾啲海內外人士嚟拜祭佢。喺1978年嘅改革開放之後，有好多海內外嘅廣大熱心人士話，喺之前嘅芳村黃大仙嘅地方嚟恢復返起黃大仙祠。
後嚟廣州市嘅有關部門批准咗呢單嘢，就喺1995年，有間加拿大置地有限公司香港分公司同埋芳村新荔枝灣實業發展有限公司一齊嚟合作，搞咗間廣州嘉游旅遊景區開發有限公司，而佢哋係負責重新設計黃大仙祠。而呢個計劃同埋設計就用咗兩年嘅時間，就喺1997年11月，廣州嘅黃大仙祠就率先開始逳手重新起過，而呢個工程到咗1999年2月6號搞掂重開放。
碧雲道係香港九龍觀塘區嘅一條路，靠住五桂山同埋照鏡環山，全長1.8公里，係藍田住宅區其中一條主幹道。而家高俊苑西面約200米嘅路段，早喺1960年代跟住高超道邨落成開始用，當時盡頭係一處山坡，重未連接到藍田，到咗1980年代計劃將藍田住宅區擴展到五桂山以西一帶，喺條件適合下，碧雲道順理成章大幅度延長到藍田東北部，成為觀塘區山上嘅其中一條主幹道。
由於需要遷就沿線嘅屋邨，道路設計上唔可以太迂迴，喺途經兩處較深嘅山谷就用天橋，喺澳景路橋下發展做休憩公園，藍田公園附近就保持原貌。重有碧雲道依靠嘅兩座山後面，係當時調景嶺寮屋區同工廠，為咗令進一步改善當地交通，開闢咗一條新路連接到碧雲道嘅藍田巴士總站，隨住將軍澳新市鎮發展，呢條路只能接駁到私人屋苑維景灣畔，需要起私家路設施，同碧雲道嘅交界處就向南移前咗200米左右。
座落喺碧雲道嘅德田邨喺1980年代末開始入伙，自此人口不斷增加，對公共交通需求亦越嚟越多。時至今日，駛經碧雲道嘅公共交通工具能夠直達香港島、九龍心臟地帶、香港國際機場同埋主要鐵路車站，深宵時份亦有提供服務。
雅茲迪人係一個民族，屬於庫爾德族，但有自己獨特嘅宗教信仰，原居美索不達米亞北部。佢哋通常唔同外人通婚。同外人通婚嘅雅茲迪人會俾人認為自動改信佢配偶嘅宗教，所以就唔可以再話自己係雅茲迪人。根據聯合國難民署嘅報告，雅茲迪人及第啲庫爾德人，對於雅茲迪人係咪同庫爾德人同族，定係自成獨立民族，冇定論。
運算心理測量係廿一世紀初興起嘅一種技術，指運用以數據為主導嘅電腦方法嚟做心理測量，相對於傳統上用答問題形式進行嘅心理測驗。簡單嘅例子有俾一班受試者玩一隻有特殊設計嘅電子遊戲，並且用佢哋喺遊戲入面嘅行為指標嚟量度佢哋嘅心理特性。
傻豹最初只係喺1963年嘅真人電影《烏龍幫辦》片頭度出現，估唔到大受好評。無心插柳嘅創作人弗里茲·弗里倫，喺第二年製作一段長達七分鐘、片名為《The Pink Phink》嘅動畫短片，自此之後，呢個動畫角色就用「Pink Panther」呢個名。
傻豹不唔止為《烏龍幫辦》系列嘅真人電影開花結葉，更跳出獨當大樑，贏得1965年奧斯卡最佳動畫短片大獎。於是福瑞茲·弗里倫同大衛·迪帕達另外製作咗一系列傻豹嘅卡通，加上亨利·曼西尼朗朗上口嘅「The Pink Panther Theme」旋律，立即風靡全球，共推出咗32部卡通影集。
林義豐係台灣企業家，伍彩集團創辦人兼總裁。喺台南市金華路一帶出世，台南市立協進國小畢業，美國維珍尼亞州科技管理大學企業管理碩士。林義豐把自己定義為「台灣傳統產業的硬漢生意人」。1968年，21歲投入紡織同建設業，創辦伍彩集團前身伍彩企業公司、柏谷建設。
馬來西亞印度人大多數喺英屬馬來亞時期由印度移居馬來半島，呢個時期可能係印度人第一波去東南亞遷徙嘅時期──阿育王對卡林加嘅南征同之後沙摩陀羅·笈多對東南亞各地嘅入侵，勢力遠及爪哇同馬來半島──從此開始，有印度人移居到呢度。
馬來西亞印度人大約佔馬來西亞人口嘅7%，總人口大約200萬。印度裔當中有大量專業人士，尤其係喺醫學領域表現卓越，超越佢人口比例。根據1984年調查，印度裔醫療專業人員佔國家人口38%。但係同時，印度裔喺馬來西亞仍然有相當數量嘅貧窮人口。
南亞社群嘅種族同職業劃分有密切嘅對應關係，呢樣嘢亦喺馬來亞社群嘅地理分佈上無可避免噉體現咗出嚟。南印度泰米爾人佔全國印度種族人口大多數，喺橡膠園同鐵路入面，以及檳城同新加坡嘅碼頭都會搵到佢哋工作。就絕對人數而言，雪蘭莪州係印度人人數最多嘅州，而森美蘭州係馬來西亞印度人佔人口比例最高嘅州。
馬來西亞印度人嘅經濟狀況好參差，財富分配唔均衡。雖然好多馬來西亞印度裔屬於工人階級一部分，但係亦有大批受過良好教育嘅中產階級專業人士。馬來西亞嘅醫療同法律領域入面有好多印度裔，馬來西亞好多英語老師亦由印度裔擔任。
傳統上，法律同醫學一直係印度裔嘅首選職業，即使越嚟越多後生馬來西亞印度人正嘗試進入其他領域，例如工程，金融同創業。Ananda Krishnan 同安東尼·弗朗西斯·費南德斯係馬來西亞出名嘅印度裔富豪。
馬來西亞唔同印度人群體喺社會同經濟上存在相當大嘅差異。佢哋為馬來西亞專業階級組成咗重要部分。喺1999年進行嘅人口普查入面，馬來西亞印度人佔馬來西亞專業勞動力15.5%。當中包括醫生、律師、牙醫、獸醫、工程師、會計師、測量師同建築師。
但係，亦有好多印度人被列為馬來西亞最弱勢社群。1970年，馬來西亞大約有39%嘅印度人被列為馬來西亞最貧窮人口。馬來西亞嘅貧窮率為27.3%嘅印度人。官方數據顯示，生活喺官方貧窮線以下嘅印度人比例由1970年嘅39.
好多早期嘅南印度移民，例如泰米爾人同泰盧固人從事農業工作，特別係喺種植園入面打工。1930年，馬來西亞60%印度人從事呢一個行業，去到1970年，馬來西亞仍然有45%印度人從事農業。斯里蘭卡泰米爾人主要喺莊園入面做從事行政同技術職位，直到今日佢哋仍然佔據主導地位。
希望聯盟嘅成員人民公正黨同民主行動黨為多元種族政黨，擁有印度黨員，喺2018年馬來西亞大選入面，有16名印度人當選下議院議員，創史上最多印度人入選議會嘅記錄。希盟執政期間，馬來西亞印度社群曾經有4位部長同1位副部長。
Astro衛星電視提供幾個淡米爾電視頻道。Astro Vaanavil同馬來西亞國有電視頻道RTM TV2都有淡米爾語嘅節目播出。印度傳媒喺馬來西亞嘅頻道包括Sun TV、Jaya TV同ChuttiTV。
Thanga Thirai為淡米爾電影頻道，馬來西亞印度社區係淡米爾電影業淡米爾電影業 取景嘅重要市場。馬來西亞印度人亦為馬來西亞主流娛樂業做出貢獻。印度淡米爾古典舞蹈婆羅多舞係淡米爾文化嘅重要特徵之一，喺馬來西亞好受歡迎。
馬來西亞主要公司亦習慣同排燈節一齊製作電視廣告。佢哋通常向印度社群對國家嘅貢獻表示敬意，並受到所有信仰嘅印度人歡迎。國家石油公司Petronas嘅溫馨排燈節廣告好受歡迎。馬來西亞印度人亦為馬來西亞主流娛樂媒體做出咗貢獻。
由Joe Chelliah 領導嘅芙蓉 Jayhawkers 係第一支只有印度音樂家嘅非馬來流行樂隊，佢哋喺1960年代中期用馬來語錄製流行嘅商業專輯。而家具有多種族吸引力嘅著名馬來西亞印度人藝術家包括Reshmonu、Jaclyn Victor同Alleycats。
馬來西亞印度人亦為馬來西亞英文戲劇界做出咗好大貢獻。泰米爾語hip hop係由說唱歌手Chakra Sonic、Yogi B 同其他幾個人等先驅喺馬來西亞創立，由嗰個時間開始佢哋就進入咗Kollywood。
婆羅多舞，印度一種泰米爾古典舞蹈，係泰米爾文化嘅重要特徵，所以喺馬來西亞好受歡迎。Ramli Ibrahim同Mavin Khoo係兩位印度古典式舞蹈非馬來西亞印度人表演者。吉隆坡十五碑嘅美術學院係一間提供傳統印度舞蹈同音樂培訓嘅學院。
嘛嘛檔係印裔淡米爾裔穆斯林所經營嘅餐館。印度煎餅、扁擔飯、美極炒麵同鮮魚印式沙拉係馬來西亞獨有嘅印度料理。扁擔飯係淡米爾裔穆斯林餐館嘅獨特料理，佢嘅做法唔外傳。由於馬來西亞印度人大多數係嚟自南印度嘅坦米爾人，所以馬來西亞嘅印度菜主要係南印度料理，而唔似英國同其他西方國家嘅印度菜普遍傾向北印度料理。
但係一啲北印度料理嘅菜餚，例如印度烤雞同饢喺馬來西亞嘅印度餐館亦好常見。喺馬來西亞印度坦米爾裔家庭，阿榜糕係最常食用嘅早餐菜餚。印度餐館販售嘅羊肉手抓蕉葉飯好受歡迎，以羊肉作為主菜，並佐以各種醬料同蔬菜。
朱羅王朝皇帝仲通過海軍遠征對幾個馬來王國發動攻擊。入侵之後，朱羅王朝同東南亞印度教同佛教王國都衰落，好多後嚟完全消失咗，馬來西亞同印尼嘅王國逐漸伊斯蘭化。印度教係泰米爾人社群最盛行嘅宗教，包括主要的印度教同泰米爾諸神。
錫克教主要係旁遮普人信奉。好多信德人亦喺馬來西亞嘅錫克教古德瓦拉禮拜。少部分泰米爾人信奉基督教。喺馬來西亞，大多數印度裔基督徒係天主教會、五旬節派、聖公會、循道衛理公會或者路德會。大多數馬來亞人基督徒係天主教會或者聖多馬基督徒。
同泰米爾人嘅貿易接觸早喺伊斯蘭時期或者伊斯蘭教嘅誕生開始。印尼人同馬來人最初係通過古吉拉特商人了解伊斯蘭教，之後由阿拉伯商人進一步發展。由於相同宗教背景，大多數印度穆斯林社群已經畀更大嘅馬來社群吸收，社區之間嘅同化同通婚程度好高。
馬來西亞最大嘅印度節日之一係大寶森節，時間係淡米爾曆嘅「泰月」滿月時舉行，時間喺公曆嘅1月或者2月。喺喬治市、怡保同吉隆坡嘅印度寺廟入面以盛大嘅活動慶祝3日。排燈節，俗稱「光明節」，係印度裔社群所慶祝嘅另一個重要印度教節日。
由19世紀以嚟，印度人為馬來西亞建設作出咗重大貢獻。印度勞動力喺為基礎設施清理土地、建立橡膠種植園、修建道路、建立輸送線以及管理早期嘅馬來亞鐵路、港口同機場方面發揮咗重要嘅作用。印度裔醫生、化學家同獸醫構成咗馬來西亞醫務人員嘅主體，佢哋嘅貢獻一直持續到今時今日。
好多馬來西亞印度人移民去澳洲，佢哋往往具有高質素，能夠講流利英文，具有較高嘅就業能力。喺澳洲海外領土聖誕島亦有小型嚟自馬來西亞嘅印度裔移民社群，佢哋通常歸類為印度裔澳洲人，但哋同其他馬來西亞華人、馬來人同歐洲血統嘅澳洲人一齊生活。
雖然馬來西亞印度人嘅平均收入超過馬來西亞人嘅平均收入，但係仍然有大部分貧困人口，其中40％嘅印度裔據稱仍然處於所得最低層。即使貧困人口有所需求，亦唔可以享有為馬來西亞土著保留嘅特權同扶佐計劃。印度社群所面臨嘅另一個挑戰係由於伊斯蘭教地位日益提升，增加印度人同馬來人之間發生嘅宗教衝突，例如2001年甘榜棉蘭騷亂，同埋2007年興權會對種族歧視以及寺廟拆除嘅集體抗議活動。
鄧鎔耀係香港激進親中陣營嘅成員，佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進建制派團體發起嘅聯署，要求就基本法23條立法，聯署內容又以黑暴攬炒形容香港修例風波示威者嘅行為。
香港仔體育館，香港室內體育館之一，喺香港仔大道二百零三號香港仔市政大廈五到六樓，英文叫Aberdeen Sports Centre。行政上歸南區。設施有籃球場、排球場、羽毛球場、壁球場、乒乓球檯、活動室、健身室、舞蹈室、兒童遊戲室。
廣州市第一二三中學係中國廣東省廣州市嘅一間全日制初級中學，喺黃埔區珠江村大沙地西77號，喺1982年開辦。呢間學校既係廣州市第一間凈係得初中辦學嘅省一級中學，又係廣州市所有帶數字序號嘅公辦學校入面，冧巴最大嘅一間。
呢間學校最初嗰時喺1982年開辦，到咗1984年先至加咗黃埔第一職業中學嘅職中出嚟，但係呢間所謂職中喺1998年，由於黃埔區政府話要整合學校教育資源，結果呢間學校變成初級中學。後嚟學校揸住機會，用咗6年時間一掃落葉噉將黃埔區一級、廣州市一級、及廣東省一級中學。
武漢肺炎俄羅斯疫情，係介紹2020年「武漢肺炎」喺俄羅斯嘅爆發情形。5月份以嚟，確診病例以每日一萬人嘅速度飆升，醫療資源嘅情況嚴謹。截至11月25號俄羅斯衛生部等嘅數據，確診個案累計達到咗2,162,503單，死咗37,538個人。
2月23號，八個由鑽石公主號撤返嚟嘅俄籍遊客，畀轉送到喀山隔離治理，包括咗三個確診個案，當作係國際個案、未有直接計入病例總數度。呢批接受隔離嘅國民，包括康復嘅3個人，係到咗3月8號先至解除咗隔離觀察。
到3月2號莫斯科度確診中第一個病例，確診嘅後生仔係2月21號喺意大利度假陣開始唔舒服，跟著23號返到俄羅斯，就留喺莫斯科州嘅屋企度。2月27號去診所睇醫生陣，有明顯嘅病症，跟著就轉送莫斯科入院。據報呢名病患喺3月6號經已康復。
俄羅斯為咗避免肺炎傳播，由1月30號就開始關閉同中國大陸接壤嘅邊境，仲停埋同中國大陸人士核發電子簽證。俄羅斯外交部同時建議啲俄羅斯人避免去中國大陸，仲請旅居中國嘅俄羅斯人同俄大使館保持聯繫。俄羅斯除咗關閉同中國大陸、蒙古之間嘅邊境外，仲全面停駛咗所有來往中國、北韓之間嘅火車，國營航空公司「俄羅斯航空」亦大幅縮減往來中國、香港嘅航班，俄羅斯其他主要嘅航空公司就早喺1月31號開始，暫停往返中國嘅航班。
1月份新任命嘅總理米舒斯京就喺2月18號簽署咗一項法令，由2月20號開始禁止中國公民，包括香港同澳門居民入境俄羅斯。而據報由2月19號開始，莫斯科地鐵，公共交通系統都接到咗命令，要專登檢查中國人。官方仲特別印製咗中俄雙語表格，畀嗰啲畀拉嘅中國人填寫，內容包括咗住址、抵達俄羅斯嘅時間、ID冧巴、聯繫電話等。
莫斯科嘅差人就同時間收柯打去搜啲逗留嘅中國人，四圍掃蕩啲旅店、宿舍、公寓大樓仲有商家，喺街度同第啲公共場所攔查中國人證件，據話差人會影埋啲中國人嘅大頭像。如果差人話證件有問題，或者見冇證件，啲中國人就會被帶返差館，跟著可能人會強行帶去隔離中心，仲可能面臨第啲嘅處罰。
莫斯科市自2月開始，要求有輕症、同確診者有過密切接觸或由爆發疫情國家返嚟嘅人，都要強制居家隔離14日，違者最高可面臨5年嘅監禁，外國人士就會被驅逐出境。市長索比亞寧喺2月份嘅網誌度話，當局會用自動人面識別系統，監察隔離人士係咪有遵守規定，仲講到有過確診嘅中國女性嘅室友原本應該強制隔離，但被監控到佢試過偷偷地落街。
5月11號普京宣布，自12號開始部分解除因疫情而實施嘅封鎖措施，結束持續咗6個禮拜嘅「停工期」。據普京表示，放寬措施將覆蓋所有嘅經濟領域，最先重啟嘅行業包括建築業同農業等。普京又話，部分地區仍會維持較嚴格嘅管控，禁止舉辦大型公共活動，國民仍須遵守嚴格衞生要求。
俄羅斯嘅國家病毒學與生物科技研究中心負責人伊瑪迪諾夫，喺3月16號接受新西伯利亞新聞電視台訪問陣話，中心嘅科學家研發咗一啲數武漢肺炎病毒原型疫苗，開始咗實驗室動物試驗，預定會喺6月公布效果最好嘅疫苗。
俄羅斯喺4到5月間，接連傳出3起醫師墜樓事件，兩人死亡一人重傷，而其中兩個醫師生前都同醫院方面有所分歧，批評過醫院入邊為醫護提供嘅防護資源唔足夠。由於啲墜樓事件疑點重重，疫情當中嘅前線醫護權益就喺媒體同社群網站度引發咗關注，俄羅斯嘅執法部門因而都介入咗去調查。
李平執到個手袋，交翻畀物主白梅。佢哋兩個情投意合，又大家都扮有錢人。白梅老豆同李平老豆原來係好友，希望做埋親家，但係白梅、李平唔知對方係邊個所以亦都唔肯，所以拒絕佢哋老豆。李平、白梅後來向對方坦白自己個底世，重諗計去呃雙方老豆，逃避婚事。
李偉文喺1983年加入香港警察，2017年獲擢升為總警司，曾經做過刑事部支援科，之後調任做元朗警區指揮官，直到2020年2月退休。喺元朗警區工作期間，佢亦有負責一啲警察同非華裔社群聯繫等嘅警民關系社區工作。
喺元朗站襲擊事件嗰陣，佢係元朗警區指揮官。但好多被襲擊人士向警察求助，警察都未有理會。結果李偉文同一啲其他相關嘅警務人員，都被唔少反送中運動參與者批評同抗議。關於佢嘅批評，除咗事件本身襲擊咗好多反送中運動嘅示威者外，仲有就係佢本身喺7月21號當日負責部署決定，另外事件之後第二日，佢被批評多番迴避到警署抗議嘅議員同市民。
喺2020年10月，包括李偉文在內嘅一啲喺反送中運動入面鎮壓示威者嘅警務人員，獲頒授香港警察榮譽獎章，當中政府甚至稱讚李偉文「表現出色，克盡厥職，堪稱典範」，林卓廷亦批評，唔追究佢嘅李偉文刑事責任，反而對佢嘉許，咁樣會令警察更加有恃無恐。
裴莉言嘉童年時代喺北方邦嘅柏瑞利生活過。讀過聖馬利亞·葛雷蒂學校。阿爸、阿媽送兩個仔女去美國麻省留學，後來到美國麻塞諸塞州牛頓北中學留學，然後入艾奧瓦州北雕爾塔高中，2000年初返柏瑞利嘅軍辦中學學成畢業。
贏咗世界小姐之後，渠入咗娛樂圈。開頭演咗好幾部電影都表現嘛嘛，沉咗一陣，2004年部影片《好女十八嫁》獲得成功，成為票房大炸彈。第二年佢響電影《世界真係細》度出演一個反派角色因此得到嗰年度嘅《印度電影觀眾──反派角色獎》。
希望聯盟係一個馬來西亞嘅政黨聯盟，由民主行動黨，人民公正黨同國家誠信黨組成。前身係民主行動黨，人民公正黨同伊斯蘭黨喺2008年4月1號組成嘅人民聯盟，由於伊斯蘭刑法爭議，成員三黨之一嘅伊斯蘭黨喺2015年6月15號決定同民主行動黨斷交。
6月16號，民主行動黨秘書長林冠英宣佈民聯唔再存在。17號，公正黨承認民聯瓦解。9月22號，希望聯盟成員黨宣佈成立希望聯盟，唔反對國陣成員黨加入，內定如果喺第14屆大選勝出，就由公正黨顧問拿督斯里安華為首相人選。
喺2018年馬來西亞大選當中，除咗聯盟入面嘅四個黨，沙巴民族復興黨亦都同希望聯盟合作，喺納吉嘅「一個馬來西亞發展有限公司」 貪污醜聞之下，希望聯盟成功推翻由馬來西亞立國以嚟50幾年嘅巫統政權。但係由於安華喺選舉嗰陣重坐緊監，唔可以參加選舉，首相人選就由馬哈迪做，馬哈迪預定會做一兩年首相，之後就將個位交畀安華。
2022年馬來西亞大選，安華帶領希望聯盟攞到82席，成為第一大政黨聯盟，不過聯盟席數唔過半，入主政府就要同其他政黨合組聯合政府，最後喺馬來西亞蘇丹嘅協調下，除咗國民聯盟以外嘅其他政黨都加入政府一齊執政，安華終於成功拜相。